CELEX: 62013TN0406
Language: fi
Date: 2013-07-29 00:00:00
Title: Asia T-406/13: Kanne 29.7.2013 — Gossio v. neuvosto

26.10.2013   
            
            
               FI
            
            
               Euroopan unionin virallinen lehti
            
            
               C 313/28
            
         Kanne 29.7.2013 — Gossio v. neuvosto
   (Asia T-406/13)
   2013/C 313/54
   Oikeudenkäyntikieli: ranska
   
      Asianosaiset
   
   
      Kantaja: Marcel Gossio (Casablanca, Marokko) (edustaja: asianajaja S. Zokou)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta kumoamaan
   
               —
            
            
               neuvoston päätöksen 2010/656/YUTP ja asetuksen (EY) N:o 560/2005 sekä 8.3.2012 tehdyn täytäntöönpanopäätöksen 2012/144/YUTP Norsunluurannikon tilanteen vuoksi vahvistetuista rajoittavista toimenpiteistä siltä osin kuin ne koskevat kantajaa
            
         
               —
            
            
               edellä mainittujen toimenpiteiden vahvistamisesta ja jatkamisesta 17.5.2013 tehdyn päätöksen siltä osin kuin ne koskevat sitä, että kantaja on pidettävä edelleen Norsunluurannikon tilanteen vuoksi käyttöön otettuja rajoittavia toimenpiteitä koskevan päätöksen 2010/656/YUTP liitteessä II ja asetuksen (EY) N:o 560/2005 liitteessä I A mainittujen henkilöiden ja yhteisöjen luettelossa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu toimivallan ylittämiseen ja ilmeiseen arviointivirheeseen siltä osin kuin
               
                           —
                        
                        
                           seikoilla, joista kantajaa moititaan, ei ole mitään objektiivista perustaa eivätkä ne perustu mihinkään konkreettiseen näyttöön
                        
                     
                           —
                        
                        
                           ei voida todeta objektiivista yhteyttä kantajaan kohdistettujen rajoittavien toimenpiteiden oikeuttamiseksi esitettyjen syiden ja Norsunluurannikon yleisen tilanteen välillä
                        
                     
                           —
                        
                        
                           kantajaan kohdistettujen rajoittavien toimenpiteiden oikeudelliset perustat ovat ristiriidassa näiden toimenpiteiden oikeuttamiseksi esitettyjen viimeisten syiden kanssa
                        
                     
                           —
                        
                        
                           neuvoston päätökset ovat menettelyn tai harkintavallan väärinkäyttöä.
                        
                     
         
               2)
            
            
               Toinen kanneperuste, joka perustuu siihen, että on loukattu kantajan perusoikeuksia ja erityisesti syyttömyysolettamaa, elinkeinovapautta, omaisuudensuojaa, suhteellisuusperiaatetta sekä yksityis- ja perhe-elämän kunnioittamista koskevaa oikeutta sekä oikeutta olla joutumatta epäinhimillisen ja nöyryyttävän kohtelun kohteeksi